**Archspire** on Kanadan Vancouverista kotoisin oleva, teknistä death metalia soittava yhtye. Sen perustivat vuonna 2009 kitaristi Dean Lamb ja rumpali Spencer Prewett yhdessä laulajan Shawn Haché ja basisti Jaron Evilin kanssa.

Historia
--------

Studioalbumien julkaisut| 2011 | *All Shall Align* |
| 2012 |
| 2013 |
| 2014 | *The Lucid Collective* |
| 2015 |
| 2016 |
| 2017 | *Relentless Mutation* |
| 2018 |
| 2019 |
| 2020 |
| 2021 | *Bleed the Future* |

### Alkuajat

Laulaja Oliver Rae Aleron korvasi Shawn Hachén
Yhtye perustettiin jo vuonna 2007 nimellä Defenestrated, mutta 2009 Haché päätti vaihtaa yhtyeen nimeä, ja kolmesta vaihtoehdosta yhtye valitsi nykyisen nimensä, Archspire. Pian uudelleennimeämisen jälkeen Haché jätti yhtyeen, ja tilalle tuli laulaja Oliver Rae Aleron. Myös toinen kitaristi Tobi Morelli liittyi yhtyeeseen. Yhtye alkoi säveltämään musiikkia uuden nimen alla, ja vuonna 2010 yhtye julkaisi omakustanteena debyyttinsä, neljästä kappaleesta koostuvan *All Shall Align* -nimeä kantavan EP:n.

### *All Shall Align* (2011)

Tammikuussa 2011 yhtye solmi levysopimuksen Trendkill Recordingsin kanssa, ja touko-joulukuun välisenä aikana 2010 nauhoitettu debyyttialbumi, EP:n kanssa samaa nimeä kantava, mutta kolmella lisäkappaleella varustettu *All Shall Align* sai julkaisupäivän: digitaalinen täyspitkä julkaistiin 7. huhtikuuta 2011, jonka jälkeen rajoitettu digipack-painos Euroopassa 14. huhtikuuta ja Pohjois-Amerikassa viikkoa myöhemmin, 21. huhtikuuta. Albumin tuottajana toimi Stuart McKillop ja se äänitettiin The Hive Studiossa Calgaryssa. Albumin julkaisun jälkeen yhtye lähti Euroopan kiertueelle Decapitatedin, Abortedin, Fleshgod Apocalypsen ja Cyanide Serenityn kanssa.

### *The Lucid Collective* (2014)

21. lokakuuta 2012 yhtyeen basisti Jaron Evil kärsi sydänkohtauksesta, joka oli viedä hänen henkensä. Helmikuussa 2013 hän kertoi avoimesti tilanteestaan yhtyeen Facebook-sivulla. Maaliskuussa yhtye ilmoitti solmineensa levysopimuksen Season of Mistin kanssa. Uusi levy äänitettiin kevään aikana Rain City Recorders-studiossa ja tuottajana toimi jälleen Stuart McKillop. Yhtyeen mukaan levyä oli alettu työstämään jo lähes kaksi vuotta aiemmin. Vaikka Jaron Evil pystyi soittamaan studiossa, hän ei enää kyennyt hoitamaan kiertueita, joten yhtye alkoi etsimään tuuraajaa. Helmikuussa 2014 yhtye julkisti toisen albuminsa nimen – ’’’The Lucid Collective’’’, joka julkaistiin huhtikuun 25. päivä Euroopassa ja 29. päivä Yhdysvalloissa. Levyn kansitaiteesta vastasi Ken Sarafin. Sanoitukset pohdiskelevat, kestäisikö ihmismieli tilannetta, jossa se tulisi tietoiseksi loputtomasta määrästä rinnakkaistodellisuuksia.

Jared Smith korvasi Jaron Evilin basson varressa 2016
Uuden levyn kiertuetta varten yhtye värväsi Jaron Evilin tuuraajaksi Clayton Harderin soittamaan bassoa, ja hän soittikin yhtyeessä 2014–2015 "The Lucid Collective" -kiertueen aikana. Tammikuussa 2015 yhtye kuitenkin alkoi etsimään täysipäiväistä korvaajaa Evilille, ja vuotta myöhemmin, tammikuussa 2016 yhtye ilmoitti värvänneensä riveihinsä basistiksi Jared Smithin, jonka he tunsivat entuudestaan, sillä hän oli soittanut kitaraa toisissa Vancouverilaisissa yhtyeissä. Smith ei omien sanojensa mukaan ollut soittanut bassoa ennen yhtyeeseen liittymistään. Helmikuussa 2017 yhtye ilmoitti lähtevänsä maaliskuussa Yhdysvalta-kiertueelle pääesiintyjänä. Toukokuussa vuorossa oli Kanadan kiertue, osittain Psycropticin kanssa.

### *Relentless Mutation* (2017)

Tobi Morelli soittamassa Party.San Metal Open Air 2023 Obermehler-Schlotheim, Saksassa
Heinäkuussa 2016 yhtye ilmoitti astuvansa elokuussa Flatline Studiosiin äänittämään kolmatta, vielä sillä hetkellä nimeämätöntä albumiaan. Tuottajana toimi tällä kertaa Dave Otero. Heinäkuussa 2017 Season of Mist ilmoitti kolmannen albumin, ’’’Relentless Mutation’’’ julkaisupäiväksi 22. syyskuuta. Samalla julkaistiin albumin ensimmäinen single, "Involuntary Doppelgänger". Levyltä julkaistiin vielä kolme lisämaistiaista, järjestyksessä "Remote Tumour Seeker", "Human Murmuration" sekä "Calamus Will Animate".15. syyskuuta yhtye lähti albumin julkistamiskiertueelle Reaping Asmodiean kanssa. Kiertue kattoi Kanadan ja Yhdysvallat. Pian tämän kiertueen päätyttyä he lähtivät mm. Originin, Defeated Sanityn ja Dyscarnaten kanssa kiertämään jälleen Yhdysvaltoja. Vuodenvaihteen jälkeen helmikuussa 2018 oli vuorossa Europpa-kiertue Despised Iconin, Malevolencen ja Vulvodynian kanssa. Samassa kuussa yhtye sai kuulla olevansa ehdolla Juno-palkinnon saajiksi "Vuoden metallialbumi" -kategoriassa. Huhtikuussa 2018 yhtye lähti jälleen tien päälle, tällä kertaa yhtyeen ensimmäiselle Japanin kiertueelleen. Käytännössä heti tämän perään yhtye lähti jälleen uudelle Yhdysvalta-kiertueelle, tällä kertaa Carnifexin ja Oceanon kanssa.

Loppuvuodesta 2019 uutisoitiin, että Jason Momoa on palkannut yhtyeen laulajan, Oli Petersin opettamaan häntä karjumaan ja örisemään, sillä hän tarvitsisi näitä taitoja Apple TV+ -palvelun See -sarjaa varten.

### *Bleed the Future* (2021)

Maaliskuussa 2020 yhtye ilmoitti alkaneensa työstämään materiaalia uutta, neljättä albumiaan varten. Koronan vuoksi yhtyeen Tech Trek Canada -kiertue laitettiin jäihin.

Lokakuussa 2020 yhtye meni jälleen Flatline Studiosiin äänittämään neljättä studioalbumiaan. Tuottajana toimi jälleen Dave Otero. Joulukuussa yhtye tiedotti saaneensa äänitykset valmiiksi, ja että levyjulkaisu tapahtuu seuraavana vuonna. Vasta elokuussa 2021 yhtye julkisti uuden levyn nimen: ’’’Bleed the Future’’’. Samalla julkaistiin levyn ensimmäinen single, "Golden Mouth of Ruin". Sitä seurasi vielä kaksi singlelohkaisua; "Bleed the Future" sekä "Drone Corpse Aviator". Albumi julkaistiin Season of Mistin toimesta 29. lokakuuta.

Maaliskuussa yhtye sai kuulla olevansa jälleen ehdolla Juno-palkinnolle "Vuoden metallialbumi" -kategoriassa. Pari kuukautta myöhemmin, toukokuussa yhtye voitti kyseisen palkinnon. Muut ehdokkaat kategoriassa olivat Spiritbox, Danko Jones, The Agonist sekä Brand of Sacrifice. Albumi sai kriitikoilta muutenkin suopean vastaanoton; se valittiin Vuoden albumiksi niin Pop Mattersin kuin Banger TV’s Viewer’s Choice!:ssa, ja oli myös vuoden 2021 parhaimmat julkaisut -listauksissa mm. seuraavissa medioissa: Loudwire, Metal Injection, The Pit, Decibel Magazine, Sick Drummer ja Metal Trenches.

Tammikuussa 2023 yhtye alkoi työstämään materiaalia neljättä albumia varten.

Heinäkuussa 2023 yhtye julkaisi vielä musiikkivideon "Bleed the Future"-singlestä, edellisen videon ollessa niin kutsuttu sanoitusvideo. Videon tekemistä varten luotiin joukkorahoituskampanja johon fanit saivat halutessaan osallistua.

Musiikki
--------

Archspiren musiikki on nopealla temmolla soitettua teknistä death metalia. Yhtyeen vokalisti erottuu massoista siinä, että hän on onnistunut yhdistämään örinälaulun ja rapin. Sanoitusten perässä voi olla haastavaa pysyä musiikkia kuunnellessa, koska Petersin tahti on niin nopea.

> »Archspiren soundin kulmakivenä on vokalisti Oliver Rae Aleron joka syytää sanoja täysin käsittämätöntä vauhtia. Jos örinän tempo oli nopeaa edellislevyllä, lähestyy se nyt jo lähes naurettavia nopeuksia.»   
> (Hohtari, Tuomo - "Relentless Mutation"-arvostelussa: )
> 
>

Kokoonpano
----------

### Nykyiset jäsenet

* Spencer Prewett, rummut (2009-)
* Dean Lamb, kitara (2009-)
* Tobi Morelli, kitara (2009-)
* Oliver Rae Aleron, laulu (2009-)
* Jared Smith, basso (2016-)

### Entiset jäsenet

* Jaron Evil, basso (2009-2014)
* Shawn Haché, laulu (2009)

Diskografia
-----------

### Studioalbumit

* *All Shall Align*  (2011)
* *The Lucid Collective*  (2014)
* *Relentless Mutation*  (2017)
* *Bleed the Future*  (2021)

### EP:t

* *All Shall Align*  (2011)

Lähteet
-------

1. ↑  Marlinski, Mike: Interview(s): Dean and Claire Lamb *Wretched Sound*.  24.11.2021. welcometothemetal.wordpress.com. Viitattu 29.2.2024. (englanniksi)
2. ↑  Interview : Archspire *Acta Infernalis*.  12.10.2021. actainfernalis.com. Viitattu 29.2.2024. (englanniksi)
3. ↑  Miscellany No. 19 *nocleansinging.com*.  19.12.2010. Viitattu 29.2.2024. (englanniksi)
4. ↑  xFiruath: Archspire Signs To Trendkill Recordings For The Release Of "All Shall Align" *www.metalunderground.com*.  17.1.2011. Viitattu 29.2.2024. (englanniksi)
5. ↑  Islander: An NCS Interview: Archspire *nocleansinging.com*.  12.11.2011. Viitattu 29.2.2024. (englanniksi)
6. ↑  Tour announcement! Decimation of Europe with Decapitated, Decrepit Birth and Aborted! *Archspire virallinen facebook*.  19.9.2011. Facebook. Viitattu 29.2.2024. (englanniksi)
7. ↑  Evil, Jaron: Jaron Evil Updaet *Archspire virallinen facebook*.  6.2.2013. Facebook. Viitattu 29.2.2024. (englanniksi)
8. ↑  Archspire Signs With Season of Mist *blabbermouth.net*.  7.3.2013. Viitattu 29.2.2024. (englanniksi)
9. ↑  Evil, Jaron: Just got home from the studio *facebook.com*.  6.5.2013. Facebook. Viitattu 29.2.2024. (englanniksi)
10. ↑  Archspire: Attention Bassists! *facebook.com*.  25.10.2013. Facebook. Viitattu 29.2.2024. (englanniksi)
11. ↑  Archspire - The Lucid Collective *www.season-of-mist.com*. Viitattu 29.2.2024. (englanniksi)
12. ↑  xFiruath: Archspire Explains New Album "The Lucid Collective" *www.metalunderground.com*.  6.5.2014. Viitattu 29.2.2024. (englanniksi)
13. ↑  Bas: Dean Lamb of Archspire on the band’s past, present and future *theprogspace.com*.  9.8.2023. Viitattu 29.2.2024. (englanniksi)
14. ↑  Archspire: Attention bassists! *facebook.com*.  18.1.2015. Facebook. Viitattu 29.2.2024. (englanniksi)
15. ↑  xFiruath: Archspire Recruits New Bassist Jared Smith *metalunderground.com*.  12.1.2016. Viitattu 29.2.2024. (englanniksi)
16. ↑  Williams, Jason: Lost In Tech-Space: In Conversation With New Archspire Bassist Jared Smith *metalassault.com*.  27.8.2016.  Arkistoitu 22.4.2017. Viitattu 29.2.2024. (englanniksi)
17. 1 2  Season of Mist: ARCHSPIRE – The Lucid Collective – February 10, 2017 *season-of-mist.com*.  10.2.2017. Viitattu 29.2.2024. (englanniksi)
18. ↑  Shrum, Tony: Archspire To Enter Studio, Announce West Coast Tour Dates *newnoisemagazine.com*.  12.7.2016. Viitattu 29.2.2024. (englanniksi)
19. ↑  "Involuntary Doppelgänger" Season of Mistin virallisella YouTube-kanavalla
20. ↑  ARCHSPIRE are premiering the second mind-blowing new track taken from their forthcoming album *season-of-mist.com*.  2.8.2017. Viitattu 29.2.2024. (englanniksi)
21. ↑  ARCHSPIRE are premiering the third mind-blowing new track taken from their forthcoming album *season-of-mist.com*.  25.8.2017. Viitattu 29.2.2024. (englanniksi)
22. ↑  "Calamus Will Animate" Season of Mistin virallisella YouTube-kanavalla
23. ↑  ARCHSPIRE have announced a headlining tour in support of their upcoming release ‘Relentless Mutation’ *season-of-mist.com*.  12.9.2017. Viitattu 29.2.2024. (englanniksi)
24. ↑  The Beast: Archspire's new album 'Relentless Mutation' has been nominated for a 2018 Juno Award in the Heavy Metal/Hard Music Album of the Year category *metaldevastationradio.com*.  17.2.2018. Viitattu 29.2.2024. (englanniksi)
25. ↑  Archspire have announced their first-ever Japanese tour in support of their latest release ‘Relentless Mutation’ *season-of-mist.com*.  9.10.2017. Viitattu 29.2.2024. (englanniksi)
26. ↑  Järvinen, Samuel: Näyttelijä Jason Momoa palkkasi Archspiren laulajan opettamaan itselleen karjumista uutta sarjaa varten *kaaoszine.fi*.  20.11.2019. Viitattu 29.2.2024.
27. ↑  Nygård, Jaakko: Archspire on siirtynyt studion uumeniin äänittämään uutta albumiaan *kaaoszine.fi*.  26.10.2020. Viitattu 29.2.2024.
28. ↑  Järvinen, Samuel: Archspire lukittautunut työstämään uutta studioalbumiaan koronakaranteenissa *kaaoszine.fi*.  26.3.2020. Viitattu 29.2.2024.
29. ↑  Järvinen, Samuel: Teknistä death metalia esittävä Archspire saanut uuden albuminsa valmiiksi *kaaoszine.fi*.  17.12.2020. Viitattu 29.2.2024.
30. ↑  Archspire announce new album 'Bleed The Future' + share lead single *www.heaviestofart.com/*.  4.8.2021. Viitattu 29.2.2024. (englanniksi)
31. ↑  Kennelty, Greg: Archspire Flies Through New Single "Bleed The Future" *Metal Injection*.  3.9.2021. Viitattu 29.2.2024. (englanniksi)
32. ↑  Weaver, James: Archspire release new music video for ‘Drone Corpse Aviator’ *distortedsoundmag.com*.  30.9.2021. Viitattu 29.2.2024. (englanniksi)
33. ↑  Virmakari, Tarja: Archspire Nominated for 2022 Juno Award *metalshockfinland.com*.  3.3.2022. Viitattu 29.2.2024. (englanniksi)
34. ↑  Järvinen, Samuel: Kanadalainen Archspire työstää uutta albumia *kaaoszine.fi*.  24.1.2023. Viitattu 29.2.2024.
35. ↑  Archspire flaunt new music video for "Bleed The Future" *lambgoat.com*.  20.7.2023. Viitattu 29.2.2024. (englanniksi)
36. ↑  Järvinen, Samuel: Archspire julkaisi verisen uuden musiikkivideon kappaleelle "Bleed The Future" *kaaoszine.fi*.  21.7.2023. Viitattu 29.2.2024.

Aiheesta muualla
----------------

* Archspire Encyclopaedia Metallumissa (englanniksi)
* / Archspire Facebookissa (englanniksi)
* Archspire Discogsissa.  (englanniksi)
* Archspire Bandcampissa (englanniksi)
* Archspire *MusicBrainzissa*.  (englanniksi)